סטיב אדלר

סטיבן (סטיב, ובשמו העברי ישראל אהרן) אדלר (באנגלית: Stephen Adler; נולד ב-17 בפברואר 1941, כ' בשבט ה'תש"א), הוא משפטן ומומחה בדיני עבודה. כיהן כנשיא בית הדין הארצי לעבודה בישראל בשנים 1997–2010, וכיום מגשר בסכסוכי עבודה בגופים גדולים. סטיב אדלר נולד בארצות הברית למשפחה מסורתית, וגדל עם אימו, לאחר גירושי הוריו. בשנת 1962 סיים לימודי תואר ראשון באוניברסיטת קורנל, ובשנת 1965 סיים לימודי משפטים באוניברסיטת קולומביה. בשנים 1965–1968 היה ממונה על יחסי העבודה מטעם הממשל הפדרלי בארצות הברית. בשנת 1968 עלה לישראל ובשנת 1970 קיבל רישיון לעריכת דין בישראל. בשנים 1975-1970 פעל כעורך דין עצמאי. בדצמבר 1975 מונה לשופט בבית הדין האזורי לעבודה, וב-1983 מונה לשופט ראשי בבית הדין האזורי לעבודה בתל אביב. ביוני 1986 מונה לשופט בבית הדין הארצי לעבודה, ובאפריל 1990 מונה לסגן נשיא בית הדין הארצי לעבודה. ב-15 בספטמבר 1997 מונה לנשיא בית הדין הארצי לעבודה, עם פרישת מנחם גולדברג מתפקיד זה. ב-2001 התפרסם כי החל לחתום פסקי דין בתואר דוקטור למרות שלא הוסמך לתואר שלישי. - תואר ה-Juris Doctor שקיבל מהפקולטה למשפט של אוניברסיטת קולומביה לא הוכר מצד ועדת האתיקה של לשכת עורכי הדין בישראל ולבסוף חדל מלחתום את שמו כך. ב-15 בנובמבר 2010, לאחר שלוש-עשרה שנים בתפקיד נשיא בית הדין הארצי לעבודה, פרש אדלר מתפקידו כנשיא (הוא הקדים מעט את פרישתו, כדי לאפשר את מינויה של סגניתו, נילי ארד, לנשיאת בית הדין הארצי לעבודה). לאחר פרישתו שימש כמגשר בסכסוכי עבודה של גופים גדולים, מכהן כיו"ר האגודה הישראלית למשפט העבודה ולביטחון סוציאלי ומאז משמש כממלא מקום נשיאת בית הדין של ההסתדרות הציונית. במשך מספר שנים לימד באוניברסיטת קורנל. בשנת 2016 יצא לאור לכבודו ספר יובל - "ספר סטיב אדלר", בעריכתם של יצחק אליאסוף, נילי ארד, אלישבע ברק-אוסוסקין, גיא דוידוב, סיגל דוידוב-מוטולה, אשר חלד וגיא מונדלק. אדלר, רואה בתפקידו ובחוקי העבודה הישראליים, מימוש הציונות על פי המסורת וההלכה היהודית, הכוללת סובלנות לזר, הגנה על החלש ודאגה לזכויות נשים, מניעת שחיתות, מדיניות רווחה שלטונית, והגנה על עובדים באופן שמחזק את העסקים ואת החברה בו-זמנית, כולל שמירת השבת כיום מנוחה לאומי. במאמר על הפגיעה המוסלמית בעתיקות הר הבית והניסיון לטשטש ממצאים שנותרו בשטח, אדלר קורא למדינת ישראל לעמוד על זכויות כל הדתות במקום, ורואה בזה מחויבות של המדינה ואחריותה כלפי הדורות הבאים של מוסלמים, נוצרים ויהודים כאחד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אדלר נחשב למי שעיצב את אופן פעולתם הייחודית של בתי הדין לעבודה בייחוד בתחום לווי הסכסוכים הקיבוציים והגישור בחסות בית הדין. עד תקופתו נטה בית הדין לעבודה לדון ככל בית דין אחר בסוגיות ובטיעונים המשפטיים שהובאו בפניו בלבד. לשיטתו של אדלר, תפקיד בית הדין לעבודה אינו רק לפסוק בסכסוכי העבודה, אלא גם לסייע לצדדים לחזור לנתיב משא ומתן ולצמצם באמצעות כך את מספר השביתות במשק. לפיכך פיתח אדלר שיטה במסגרתה בית הדין לא רק מציע פשרות באולם בית המשפט - אלא לעיתים אף מזמן את הצדדים ללשכת השופט לצורך הידברות שמחוץ לפרוטוקול. במסגרת פרקטיקה זו, נהג אדלר לזמן בסכסוכי העבודה הגדולים במשק גם את ראשי ההסתדרות וארגוני המעסיקים, ואף שרי ממשלה ללשכתו לצורך פתרון סכסוכים ומניעת שביתות. כלל נשיאי בתי הדין שבאו אחריו אימצו אף הם מדיניות זו, במידות משתנות. בנובמבר 2011, קבע נציב התלונות על השופטים כי ישנה בעייתיות בכך שהשופט הדן בתיק ישמש גם כמגשר בו. בתגובה טען אדלר כי פעולת שופטי בתי הדין לעבודה אינה פעולת גישור אלא עידוד הידברות, ואף טען כי הנציב אינו מוסמך לפרש את הוראות בית הדין לעבודה. כך גם התבטא בנחרצות כנגד התנהלות חברות כוח-האדם: - יש סוחרי נשים למטרות זנות ויש חברות כוח אדם המנצלות את עובדי הקבלן. אלה ואלה אינם נלהבים מקיומו של בית הדין לעבודה. דברים אלה עוררו תגובה חריפה מצד מנהלי חברות כוח אדם, ובפרט אוריאל לין, נשיא איגוד לשכות המסחר ובעלים של חברת כוח האדם לין-ביכלר. לאחר זאת מונה לין לנציג ציבור בבית הדין הארצי לעבודה. בדצמבר 2007 אישר בקשה לצווי מניעה כנגד שביתת ארגון המורים, בנימוק כי חלק מנושאי השביתה הם "מעין פוליטיים", ועל כן זו שביתה פסולה. בקשת מניעה בנימוק דומה, נגד שביתת הסגל האקדמי הבכיר, נפסלה על-ידו מכל וכל. לאחר פרישתו התבטא ואמר כי על נציגי הציבור בהרכבים השיפוטיים בבתי הדין לעבודה להתריע בפני השופטים, במקרים בהם נדונה פגיעה בהתארגנות עובדים חדשה, למניעת אפשרות של סיכול או פירוק התארגנות, ולהבטחת מענים מהירים יותר להגנת זכות ההתאגדות. סטיב אדלר, באתר הרשות השופטת אדלר סטפן (סטיב), באתר nfc הדס מגן, ‏גיבור מעמד הפועלים, באתר גלובס, 5 ביולי 2001 חיים ביאור, סטיב אדלר: "מנצלים את המשבר כדי לפטר עובדים", באתר TheMarker‏, 1 במאי 2009 נועם שרביט, לטובת העובדים: נשיא בית הדין לעבודה לשירותכם, באתר nrg‏, 1 במאי 2010 יובל יועז, ‏סטיב אדלר: מעורבות ביה"ד ביישוב סכסוכים הועילה למשק כולו, באתר גלובס, 15 בנובמבר 2010 תני גולדשטיין, אדלר: השופט שאילץ מנהלים ועובדים לדבר, באתר ynet, 15 בנובמבר 2010 יאיר שפירא, נשיא שומר שבת, באתר ערוץ 7, 18 בנובמבר 2010 אלה לוי-וינריב‏, אדלר: "עיני הוא מנהיג העובדים האפקטיבי ביותר", באתר וואלה, 18 בספטמבר 2012 אבי בר-אלי, "הרפורמה בנמלים נכשלה כי השרים והמנכ”לים לא יודעים לנהל", באתר TheMarker‏, 16 ביוני 2013 דיאנה בחור ניר, לאחר שהוריי התגרשו אמי תמיד אמרה: "אהבת אם ומשפחה גוברים על מצב שאין אבא", באתר כלכליסט, 4 ביולי 2013 מלי ורוצלבסקי וענת בהט, "בית הדין לעבודה הוא הפורום החשוב ביותר לנושאים חברתיים" - ריאיון עם נשיא בית הדין הארצי לעבודה בדימוס סטיב אדלר, - שגיאה 404 ! חיים ביאור, "יחסי העבודה בישראל במצב קטסטרופלי - רק בית הדין לעבודה יכול לייצבם", באתר TheMarker‏, 20 באוקטובר 2016 תפקידם של שופטים ביישום מדיניות חברתית מאמרו של סטיב אדלר בירחון ליחסי מעסיקים ודיני עבודה (אנגלית) המגשר בין עובדי משרד החוץ לאוצר – השופט בדימוס סטיב אדלר (אתר חדשות מגפון) שיחה עם מאזינים בהרצאה על מעמד ירושלים במשפט, ערב יום ירושלים, בית שמש חיים ביאור, גם בסכסוך המורים, השופט אדלר ינסה לגשר, באתר הארץ, 29 באוגוסט 2007 בריאיון לעיתון כלכליסט, אמר שדווקא ילדותו כבן יחיד של אם חד הורית השפיע עמוקות על דעותיו, עמדותיו ופסיקותיו המשפטיים. עם תואר J.D. - מורה חוק (יוריס דוקטור), מסלול לימודים הנהוג בארצות הברית לקראת קבלת רישיון עורך דין, ואין לבלבל בינו ובין תואר דוקטור כמשמעותו בישראל. משה גורלי, ‏דוקטור של כבוד, באתר גלובס, 14 ביוני 2001 יפעת פרייז, ‏היורשת של אדלר: אושר מינוי נילי ארד לנשיאת בית הדין הארצי, באתר גלובס, 6 בספטמבר 2010 נושאי התפקידים וחברי הנהלת האגודה, באתר האגודה הישראלית למשפט העבודה ולביטחון סוציאלי בית הדין הציוני העליון, באתר www.wzo.org.il Stephen Adler '62, former Israeli National Labor Court president, to teach at ILR School | Cornell Chronicle, news.cornell.edu (באנגלית) הרצאתו של סטיב אדלר בכנס 'עסקים עושים ציונות' (יוטיוב). בהרצאה זו הדגיש שפקודת סדרי השלטון והמשפט, הקובעת את השבת ומועדי ישראל כימי מנוחה, היא למעשה החוק הראשון שהתקבל במדינת ישראל, ושפקודה זו אמנם מקורהּ במסורת ובדת, אך חיונית לרווחת תושבי המדינה, ואף להצלחת עסקיה. הר הבית בבית המשפט (אנגלית, אתר "הריסוֹת הר הבית") ניצן צבי כהן, ‏סערות בחוץ, פשרות בפנים: למה תידרש הנשיאה הנכנסת לביה"ד לעבודה?, באתר דבר העובדים בארץ ישראל, 27 בפברואר 2018 ניצן צבי כהן, ‏נציב תלונות הציבור על שופטים: לביה"ד הארצי לעבודה אין סמכות להליכי גישור, באתר דבר העובדים בארץ ישראל, 12 בנובמבר 2018 ניצן צבי כהן, ‏"הנציב יכול לדון באתיקה, אבל לא בפירוש חוק בית הדין לעבודה", באתר דבר העובדים בארץ ישראל, 14 בנובמבר 2018 חיים ביאור ונורית רוט, "מעסיקים רבים דורסים את העובדים", באתר הארץ, 9 בדצמבר 2007. חיים ביאור, ההאשמות ההדדיות הסתיימו במינוי מפתיע, באתר הארץ, 21 באפריל 2004. ע"ע 497/07 האוניברסיטה העברית בירושלים ואחרים נגד ארגון הסגל האקדמי הבכיר של האוניברסיטה העברית בירושלים ואחרים (אתר המרכז האקדמי למשפט ולעסקים ברמת גן) ניצן צבי כהן, ‏הפיצויים שנפסקו בנואר צודקים, אך מגיעים באיחור של שנה, באתר דבר העובדים בארץ ישראל, 28 באוגוסט 2018